**Saksan naisten maahockeymaajoukkue** edustaa Saksaa naisten maahockeyn maaotteluissa. Saksan paras saavutus on olympialaisten kultamitali vuodelta 2004. Kansainvälisen lajiliiton rankingissa Saksa on sijalla kuusi (huhtikuu 2018).

Olympialaiset
-------------

*Pääartikkeli: Maahockey olympialaisissa*
Naisten maahockeyturnaus on ollut olympialaisissa vuodesta 1980 alkaen. Tuohon ensimmäiseen turnaukseen ei Saksa osallistunut johtuen länsimaiden boikotista. Kisoista jäi pois tämän vuoksi myös Alankomaat, Yhdysvallat, Uusi-Seelanti sekä Australia. Kisojen boikotointi johtui Neuvostoliiton osallistumisesta Afganistanin sotaan. Yhdysvaltojen johdolla kisoja boikotoi jopa 65 valtiota. Länsi-Saksa osallistui vuoden 1984 turnaukseen. Kisoihin Länsi-Saksa sai osallistua oltuaan neljäs vuoden 1983 MM-kilpailuissa. Itse olympiaturnauksessa Saksa menestyi hyvin, häviten vain Alankomaille. Tasapelit Australiaa ja Yhdysvaltoja vastaan rokottivat pistesaalista, mutta Saksa oli silti turnauksen toinen ja sai näin olympiahopeaa.

Vuoden 1988 turnaukseen Saksa pääsi myös MM-kilpailujen perusteella. Länsi-Saksan menestys ei ollut kuitenkaan mairittelevaa, sillä se hävisi alkulohkossaan sekä isäntämaa Etelä-Korealle että Australialle. Loppusijoitus oli viides, voitettuaan sijoitusotteluissa Yhdysvallat ja Kanadan. 

Seuraaviin kisoihin, Barcelonaan 1992 Saksa pääsi voitettuaan karsintaturnauksen Uuden-Seelannin Aucklandissa. Karsintaturnausesta kisoihin pääsi viisi joukkuetta. Saksa voitti itse olympiaturnausessa alkulohkonsa ja välierissä Yhdistyneen kuningaskunnan. Loppuottelussa vastaan tuli samassa alkulohkossa ollut Espanja. Alkulohkon ottelu päättyi 2–2 ja loppuottelukin meni jatkoajalle tilanteessa 1–1. Jatkoajan jälkeen voittajaksi nousi kuitenkin Espanja. 

Maahockeyn naisten turnauksen palkintojenjako vuoden 2004 olympialaisissa.
Vuoden 1996 turnaus päättyi Saksan osalta sen siihen asti huonoimpaan sijoitukseen olympialaisissa. Karsintaturnauksen kautta turnaukseen päässyt Saksa jäi vasta kuudenneksi. Alkulohkossa se onnistui voittamaan seitsemästä ottelusta vain kaksi ensimmäistä: Argentiinan ja Espanjan. Lopuista neljästä ottelusta Saksa sai pisteen vain tasapelistä Yhdysvaltoja vastaan, muut kolme ottelua Saksa hävisi maalin erolla.

Seuraava turnaus Australiassa vuonna 2000 meni edellistä huonommin, Saksan ottaessa olympiahistoriansa huonoimman sijoituksen. Viiden joukkueen alkulohkosta Saksa voitti vain Etelä-Afrikan, ollen lohkon neljäs. Ensimmäisessä sijoitusottelussa Saksa onnistui voittamaan Etelä-Korean vasta jatkoajalla. Ottelu sijasta seitsemän päättyi Saksan voittoon Iso–Britanniasta.

Kahden huonosti menneen olympiaturnauksen jälkeen Saksa teki todellisen ryhtiliikkeen ottaen naisten maahockeyssa ensimmäisen olympiakultansa vuoden 2004 turnauksessa. Karsinnoissa Saksa tosin oli toiseksi viimeinen turnaukseen päässyt joukkue. Alkulohkossaan Saksa jäi toiseksi, voitettuaan Australian ja Etelä-Korean. Välierässä vastaan tuli toisen lohkon voittanut Kiina, jonka Saksa voitti rangaistuslaukauskilpailussa 4–3. Loppuottelussa tuli vastaan samassa alkulohkossa pelannut Alankomaat: alkulohkon 4–1 häviö ei vaikuttanut, vaan Saksa voitti loppuottelun 2–1.

Saksa oli jälleen mitalipeleissä vuoden 2008 turnauksessa. Saksa voitti alkulohkonsa häviten vain Argentiinalle. Välierissä Kiina oli kuitenkin parempi 3–2 ja pronssiottelussa Argentiina voitti Saksan 3–1. Saksa oli kisoissa hallitse olympiavoittaja ja Euroopan mestari.

Saksa selvisi vuoden 2012 olympialaisiin olemalle EM-kisojen toinen vuoden 2011 turnauksessa. Saksa sijoittui olympialaisten alkulohkossa neljänneksi ja lopullisessa rankingissa seitsemänneksi. Natascha Keller pelasi Lontoossa jo viidennen olympiaturnauksen.

Saksa saavutti pronssia Rio de Janeirossa 2016. Sijoituttuaan alkulohkossa kolmanneksi se kukisti puolivälieräottelussa Yhdysvallat maalein 2–1. Välierässä Saksa hävisi Alankomaille rangaistuskuljetuskilpailun jälkeen. Pronssiottelussa kukistui Uusi-Seelanti 2–1.

Maailmanmestaruuskilpailut
--------------------------

*Pääartikkeli: Maahockeyn naisten maailmanmestaruuskilpailut*
Vuodesta 1972 pelatuissa naisten MM-kisoissa on nähty Saksan joukkue 14 kertaa, jos mukaan lasketaan Länsi-Saksan osallistumiset. Länsi-Saksa voitti maailmanmestaruuden vuosina 1976 (jotka Länsi-Saksa myös järjesti) ja 1981, oli hopealla 1978 ja 1986 sekä pronssilla 1972 (kyseessä oli epävirallinen "Josselin de Jong Cup") ja 1974. Nykymuitoinen Saksa on osallistunut MM-kisoihin vuodesta 1994, parhaana sijoituksena pronssi vuodelta 1998.

Euroopan-mestaruuskilpailut
---------------------------

*Pääartikkeli: Maahockeyn naisten Euroopan-mestaruuskilpailut*
Naisten maahockeyn EM-kisat on järjestetty vuodesta 1984. Saksa on isännöinnyt kisoja kahdesti, vuonna 1999 Kölnissä ja vuonna 2011 Mönchengladbachissa. Saksa on voittanut Euroopan mestaruuden vuosina 2007 Englannissa ja 2013 Belgiassa. Hopeaa Saksa on saavuttanut 1991, 1999, 2005, 2009, 2011 ja 2019 sekä pronssia 1984, 1995, 2003 ja 2015.

Sijoitukset
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Olympialaiset |
| --- |
| Vuosi | Vaihe | Sijoitus | Ot | Vo | Ta | Hä | Tm | Pm |
| Kreikka 1896 – Yhdysvallat 1904 | *Ei maahockeyturnausta* |
| Yhdistynyt kuningaskunta 1908 | *Ei naisten maahockeyturnausta* |
| Ruotsi 1912 | *Ei maahockeyturnausta* |
| Belgia 1920 | *Ei naisten maahockeyturnausta* |
| Ranska 1924 | *Ei maahockeyturnausta* |
| Alankomaat 1928 – Kanada 1976 | *Ei naisten maahockeyturnausta* |
| Neuvostoliitto 1980 | *Boikotti*  |
| Yhdysvallat 1984 | – | **toinen** | 5 | 2 | 2 | 1 | 9 | 9 |
| Etelä-Korea 1988 | Alkulohko | viides | 5 | 3 | 0 | 2 | 9 | 9 |
| Espanja 1992 | Loppuottelu | **toinen** | 5 | 3 | 1 | 1 | 10 | 5 |
| Yhdysvallat 1996 | Alkulohko | kuudes | 7 | 2 | 1 | 4 | 10 | 11 |
| Australia 2000 | Alkulohko | seitsemäs | 6 | 3 | 2 | 1 | 11 | 8 |
| Kreikka 2004 | Loppuottelu | **kultaa** | 6 | 3 | 1 | 2 | 8 | 11 |
| Kiina 2008 | Pronssiottelu | neljäs | 7 | 4 | 0 | 3 | 15 | 14 |
| Yhdistynyt kuningaskunta 2012 | Alkulohko | seitsemäs | 6 | 3 | 1 | 2 | 10 | 8 |
| Brasilia 2016 | Pronssiottelu | **pronssia** | 8 | 4 | 2 | 2 | 11 | 9 |
| **Yhteensä** | **–** | **–** | **55** | **27**  *49,09* | **10**  *18,18* | **18**  *32,73* | **93**  *1,69* | **54**  *0,98* |

 | 

| MM-kilpailut |
| --- |
| Vuosi | Vaihe | Sijoitus | Ot | Vo | Ta | Hä | Tm | Pm |
| Espanja 1972 | Pronssiottelu | **pronssia** | 4 | 2 | 0 | 2 | 6 | 2 |
| Länsi-Saksa 1974 | Pronssiottelu | **pronssia** | 6 | 5 | 0 | 1 | 18 | 4 |
| Länsi-Saksa 1976 | Loppuottelu | **kultaa** | 7 | 7 | 0 | 0 | 26 | 2 |
| Espanja 1978 | Loppuottelu | **hopeaa** | 6 | 5 | 0 | 1 | 23 | 2 |
| Argentiina 1981 | Loppuottelu | **kultaa** | 7 | 6 | 1 | 0 | 21 | 4 |
| Malesia 1983 | Pronssiottelu | neljäs | 7 | 3 | 0 | 4 | 10 | 10 |
| Alankomaat 1986 | Loppuottelu | **hopeaa** | 7 | 2 | 4 | 1 | 12 | 7 |
| Australia 1990 | Alkulohko | kahdeksas | 7 | 3 | 1 | 3 | 11 | 10 |
| Irlanti 1994 | Pronssiottelu | neljäs | 7 | 3 | 1 | 3 | 10 | 8 |
| Alankomaat 1998 | Pronssiottelu | **pronssia** | 7 | 5 | 0 | 2 | 17 | 16 |
| Australia 2002 | Alkulohko | seitsemäs | 9 | 5 | 0 | 4 | 25 | 18 |
| Espanja 2006 | Alkulohko | kahdeksas | 7 | 2 | 1 | 4 | 7 | 8 |
| Argentiina 2010 | Pronssiottelu | neljäs | 7 | 4 | 0 | 3 | 11 | 8 |
| Alankomaat 2014 | Alkulohko | kahdeksas | 6 | 1 | 1 | 4 | 8 | 16 |
| Englanti 2018 | Puolivälierät | viides | 4 | 3 | 0 | 1 | 9 | 5 |
| **Yhteensä** | **–** | **–** | **91** | **52**  *57,14* | **9**  *9,89* | **30**  *32,97* | **214**  *2,35* | **120**  *1,32* |

 |

Lähteet
-------

1. ↑  Nationalspieler: Damen *deutscher-hockey-bund.de*. hockey.de GbR. Viitattu 30.7.2012. (saksaksi)
2. ↑  World Ranking – International Hockey Federation *fih.ch/en*.  2018. International Hockey Federation. Viitattu 26.4.2018. (englanniksi)
3. ↑  Todor Krastev: Women Hockey Olympic Games 1980 Moscow (URS) - 25-31.07 *todor66.com/hockey*. Todor Krastev. Viitattu 30.7.2012. (englanniksi)
4. 1 2  The Olympic Boycott, 1980 *history.state.gov*. Office of the Historian, Bureau of Public Affairs, United States Department of State.  Arkistoitu 4.2.2010. Viitattu 30.7.2012. (englanniksi)
5. ↑  Todor Krastev: Women Field Hockey Olympic Games 1984 Los Angeles (USA) - 01-09.08 *todor66.com/hockey*. Todor Krastev. Viitattu 30.7.2012. (englanniksi)
6. ↑  Todor Krastev: Women Field Hockey Olympic Games 1992 Qualification played 1991 Auckland (NZL) - 12-26.10 *todor66.com/hockey*. Todor Krastev. Viitattu 30.7.2012. (englanniksi)
7. ↑  Todor Krastev: Women Field Hockey Olympic Games 1992 Barcelona (ESP) - 27.07- 07.08 *todor66.com/hockey*. Todor Krastev. Viitattu 30.7.2012. (englanniksi)
8. ↑  1992 Womens Olympic Games: Olympic Games - Competitions *fih.ch/en*. International Hockey Federation. Viitattu 30.7.2012. (englanniksi)
9. 1 2  Olympic Games - Women's Events *fih.ch/en*. International Hockey Federation. Viitattu 30.7.2012. (englanniksi)
10. ↑  Todor Krastev: Women Field Hockey Olympic Games 1996 Atlanta (USA) - 20.07-01.08 *todor66.com/hockey*. Todor Krastev. Viitattu 30.7.2012. (englanniksi)
11. ↑  Todor Krastev: Women Field Hockey Olympic Games 2000 Sydney (AUS) - 16-29.09 *todor66.com/hockey*. Todor Krastev. Viitattu 30.7.2012. (englanniksi)
12. ↑  Todor Krastev: Women Field Hockey Olympic Games 2004 Athens (GRE) - 14-26.08 *todor66.com/hockey*. Todor Krastev. Viitattu 30.7.2012. (englanniksi)
13. ↑  Todor Krastev: Women Field Hockey Olympic Games 2008 Beijing (CHN) - 10-22.08 *todor66.com/hockey*. Todor Krastev. Viitattu 30.7.2012. (englanniksi)
14. ↑  Todor Krastev: Women Field Hockey Olympic Games 2012 London (GBR) - 29.07-10.08 *todor66.com/hockey*. Todor Krastev. Viitattu 2.7.2020. (englanniksi)
15. ↑  Facts and Figures: London 2012 Olympic Games hockey *pushhockey.co.uk*.  23.7.2012. PUSH Hockey Ltd.  Arkistoitu 28.7.2012. Viitattu 30.7.2012. (englanniksi)
16. ↑  Todor Krastev: Women Field Hockey Olympic Games 2016 Rio de Janeiro 07-19.08 *todor66.com/hockey*. Todor Krastev. Viitattu 2.7.2020. (englanniksi)
17. ↑  World Cup - Women's Events *fih.ch/en*. International Hockey Federation. Viitattu 30.7.2012. (englanniksi)
18. ↑  Todor Krastev: Women Field Hockey World Cup and IFWHA Archive *todor66.com/hockey*. Todor Krastev. Viitattu 30.7.2012. (englanniksi)
19. ↑  EuroHockey Championships *eurohockey.org*. The European Hockey Federation. Viitattu 30.7.2012. (englanniksi)
20. ↑  Todor Krastev: Field Hckey Europe Archive *todor66.com/hockey*. Todor Krastev. Viitattu 3.7.2020. (englanniksi)